Евтим Евтимов
Любовта

chitanka.info

Оставѝ да дойде отведнъж,

неочаквана и непозната,

както пада над гората дъжд

и след туй е весела гората.

Оставѝ я като вятър лош,

слязъл от небесната морава,

да нахлуе в твойта късна нощ

и на пепел всичко да направи.

Като вик от ада да е тя,

като шепот ангелски от рая.

Оставѝ да дойде любовта,

както тя от векове си знае.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.